8. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 344 της 23 Μαΐου/2 Ιουν. 1962 (ΦΕΚ Α΄ 85) Περί τρόπου καθορισμού οφειλομένης αποζημιώσεως λόγω καταλήψεως ακινήτων δι’ εκτέλεσιν εγγειοβελτιωτικών έργων. Έχοντες υπ’ όψει το άρθρ. 33 παρ. 1 και 3 του Ν.Δ. 3881/1958 «περί έργων Εγγείων Βελτιώσεων» και την υπ’ αριθ. 224/1962 γνωμοδότησιν του Συμβουλίου της Επικρατείας, προτάσει των Ημετέρων επί της Γεωργίας και Δικαιοσύνης Υπουργών απεφασίσαμεν και διατάσσομεν: Άρθρ.1.-1.Ιδιοκτήται, νομείς, ή νόμιμοι εξουσιασταί γαιών, οικοπέδων, ή άλλων οιασδήποτε φύσεως ακινήτων ή κινητών υποστάντων φθοράς, ή ζημίας εις καλλιεργείας ή φυτείας δια τας εν τη παρ. 3 του άρθρ. 33 του Ν.Δ. 3881/1958, αιτίας ή οιονδήποτε φυσικόν ή νομικόν πρόσωπον υποστάν περιουσιακήν ζημίαν εκ της αυτής αιτίας, δικαιούνται  αποζημιώσεως συνισταμένης εις την προξενηθείσαν θετικήν ή αποθετικήν ζημίαν (διαφυγόν θεμιτόν  κέρδος). 2.Δια τον προσδιορισμόν της θετικής ζημίας υπολογίζονται τα αναγκαιούντα ποσά προς αποκατάστασιν της ζημίας ην υπέστη ο δικαιούχος εκ της συγκεκριμένης βλάβης ή φθοράς των κινητών ή ακινήτων κτημάτων του. Προκειμένου περί καλλιεργειών υπολογίζεται η τρέχουσα αξία της καταστραφείσης ή μειωθείσης ηρτημένης εσοδείας ή μονίμου φυτείας. 3.Το διαφυγόν θεμιτόν κέρδος, εν περιπτώσει καθ’ ην ο δικαιούχος αποζημιώσεως εστερήθη εν όλω ή εν μέρει της καρπώσεως του κτήματος συνεπεία της εκτελέσεως των έργων, υπολογίζεται βάσει του μέσου γεωργικού εισοδήματος αυτού, εάν πρόκειται περί αγροκτήματος, της καθαράς δε προσόδου του εάν πρόκειται περί αστικού ακινήτου. Άρθρ.2.-1.Η κατά το άρθρ. 1 του παρόντος αποζημίωσις, βαρύνουσα τον οικείον Προϋπολογισμόν και καταβαλλομένη εκ της εγκεκριμένης δια το έργον πιστώσεως, ως και οι δικαιούχοι ταύτης, καθορίζονται δι’ αποφάσεως του Προϊσταμένου της οικείας Περιφερειακής Διευθύνσεως Εγγείων Βελτιώσεων, ή του Προϊσταμένου της αρμοδίας Περιφερειακής Υπηρεσίας Υπουργείου Δημ. Έργων, εφ’ όσον πρόκειται περί έργου αρμοδιότητος αυτού, των αποφάσεων τούτων εκδιδομένων μετά σύμφωνον γνώμην του Περιφερειακού Γνωμοδοτικού Συμβουλίου Εγγειοβελτιωτικών Έργων. 2.Η κατά τ’ ανωτέρω εκδιδομένη απόφασις κοινοποιείται και εις τον αρμόδιον Οικον. Έφορον ίνα ληφθή υπ’ όψιν εις τυχόν συνταχθησομένην εκτιμητικήν έκθεσιν της Επιτροπής του άρθρ. 11 του Α.Ν. 1731/1939 δια την αυτήν ζημίαν. 3.Η κατά το παρόν διαδικασία καθορισμού αποζημιώσεως κινείται κατόπιν αιτήσεως του δικαιούχου υποβαλλομένης εις την αρμοδίαν Υπηρεσίαν. Άρθρ.3.-1.Το Περιφερειακό Γνωμοδοτικόν Συμβούλιον Εγγειοβελτιωτικών Έργων δια την κατά το άρθρ. 2 του παρόντος γνωμοδότησίν του λαμβάνει υπ’ όψιν: α)Σχετικόν πρακτικόν διμελούς Επιτροπής αποτελουμένης εκ του αρμοδίου κατά τόπον Διευθυντού Γεωργίας και Επόπτου Ε.Β. ή Τομεάρχου Ε.Β. ή των νομίμων αναπληρωτών τούτων περί της οφειλομένης κατά το άρθρ. 1 αποζημιώσεως. Προκειμένου περί έργου εκτελουμένου υπό του Υπουργείου Δημ. Έργων εις την Επιτροπήν ταύτην συμμετέχει και ο Προϊστάμενος της εκτελούσης το Έργον υπηρεσίας ή ο νόμιμος αυτού αναπληρωτής. β)Τα υπό των δικαιούχων της αποζημιώσεως υποβαλλόμενα δικαιολογητικά περί της προξενηθείσης αυτοίς ζημίας. (Αντί της σελ. 520,01) Σελ. 520,01(α) 206-021 Εγγειοβελτιωτικά ΄Εργα 16.Η.α.8 γ)Βεβαίωσιν του αρμοδίου Οικονομικού Εφόρου, παρεχομένην δι’ εγγράφου του προς την κατά το προηγούμενον άρθρον αρμοδίαν υπηρεσίαν, δι’ ης να πιστούται ότι η εκτελουμένη ζημία δεν συνυπολογίσθη εις συνταχθείσαν κατά το άρθρ. 11 του Α.Ν. 1731/1939 εκτιμητικήν ΄Εκθεσιν λόγω απαλλοτριώσεως του αυτού κτήματος. δ)Παν έτερον χρήσιμον στοιχείον. 2.Ενώπιον του τε Περιφερειακού Γνωμοδοτικού Συμβουλίου και της διμελούς Επιτροπής της παρ. 1α δύνανται να παρίστανται αυτοπροσώπως ή δια πληρεξουσίου αυτών οι δικαιούχοι αποζημιώσεως. Άρθρ.4.-1.Η κατά το άρθρ. 2 του παρόντος εκδιδομένη απόφασις του Περιφερειακού Διευθυντού Ε.Β. ή του προϊσταμένου της αρμοδίας Υπηρεσίας Υπουργείου Δημ. Έργων κοινοποιείται εις τους δικαιούχους αποζημιώσεως. Οσάκις πρόκειται περί μεγάλου αριθμού δικαιούχων η κοινοποίησις της αποφάσεως δύναται να γίνη ουχί ατομικώς αλλά δια τοιχοκολλήσεώς της εις το οικείον Κοινοτικόν Κατάστημα. 2.Οι δικαιούχοι αποζημιώσεως δύνανται, εντός 10ημέρου ανατρεπτικής προθεσμίας από της κοινοποιήσεως της κατά την παρ. 1 αποφάσεως, να υποβάλωσιν ένστασιν κατ’ αυτής ενώπιον του Νομάρχου της περιφερείας εν η εκτελούνται τα έργα, όστις αποφαίνεται εντός 20 ημερών από της υποβολής της ενστάσεως. Η απόφασις του Νομάρχου κοινοποιείται επί αποδείξει εις τους ενδιαφερομένους. 3.Οι ενδιαφερόμενοι δικαιούχοι αποζημιώσεως υποχρεούνται εντός 20 ημερών από της κοινοποιήσεως των κατά τας παρ. 1 και 2 του παρόντος άρθρου αποφάσεων των Προϊσταμένων Περιφερειακών Υπηρεσιών ή του Νομάρχου, να δηλώσουν εγγράφως εις τας οικείας περιφερειακάς Υπηρεσίας ή το αρμόδιον Υπουργείον εάν αποδέχωνται την καθορισθείσαν υπέρ αυτών διοικητικήν αποζημίωσιν. Σελ. 520,02(α) 206-022  4.Απράκτου παρερχομένης της 20ημέρου ταύτης προθεσμίας τεκμαίρεται ότι οι ενδιαφερόμενοι δεν αποδέχονται την υπέρ αυτών καθορισθείσαν αποζημίωσιν, οπότε δικαιούνται να επιδιώξωσι την δια της δικαστικής οδού ικανοποίησιν των αξιώσεών των. Άρθρ.5.-Αι διατάξεις του παρόντος εφαρμόζονται τόσον επί εκτελέσεως έργων υπό του Δημοσίου ή των Ο.Ε.Β. απ’ ευθείας και δι’ αυτεπιστασίας, όσον και επί των δι’ εργολαβιών εκτελουμένων. Άρθρ.6.-Εις περίπτωσιν καθ’ ην τα εν άρθρ. 1 του παρόντος πρόσωπα δεν συνεμορφώθησαν προς τας υπό του άρθρ. 33 του Ν.Δ. 3881/58 οριζομένας υποχρεώσεις των, και ησκήθη κατ’ αυτών ποινική δίωξις, συμφώνως προς το άρθρ. 39 του αυτού Ν.Δ/τος, ο κατά το παρόν Δ/μα καθορισμός υπέρ αυτών αποζημιώσεως αναστέλλεται μέχρις εκδόσεως αποφάσεως του αρμοδίου Ποινικού Δικαστηρίου. Εις τον Ημέτερον επί της Γεωργίας Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 16.Η.α.8 Εγγειοβελτιωτικά ΄Εργα 